སྒྲུང་ལ་ཁྱད་ཆོས་ཤིན་ཏུ་མང་ནའང་སྒྲུང་ཡག་པོ་ཞིག་ཡིན་ན་ངེས་པར་དུ་བཤད་བདེ་ལ་བརྗེད་དཀའ་བ་ཞིག་ཡིན་ན་འོས་པ་ལས།དེང་སང་གི་གཏམ་རྒྱུད་དེབ་ཏུ་བསྐྲུན་འདུག་པ་མང་པོ་ཡི་གེ་ལམ་ནས་བྲིས་པ་ཡིན་པས་བྱིས་པ་ཆུང་ཆུང་དག་ལ་ཡིག་ངོས་ཇི་ལྟ་བ་བཞིན་བཀླགས་པའི་ཚེ་ན།ཡིག་སྐད་ཀྱི་ཆ་ཤིན་ཏུ་ཆེ་དྲགས་ནས་བྱིས་པ་དག་གིས་གོ་མི་བདེ་བ་དང་ད་དུང་རྒྱས་མེད་པའི་ཀླད་པ་ལ་རྙོག་དྲ་བཟོ་སྲིད་པ་རེད།དཔེར་ན་ཡིག་སྐད་ཀྱི་ལམ་ནས་དཔེ་ཆ་ཀློག་དུས་བྱིས་པ་དག་གིས་ཡིག་སྐད་ཀྱི་ཚིག་འབྲུ་དེ་དག་གི་སྟེང་ལ་བློ་འཁོར་ཏེ་སྒྲུང་རང་ལ་བློ་སེམས་རྩེ་གཅིག་གིས་ཉན་ཐུབ་ཀྱི་མེད་པ་རེད།